
Ministru kabineta noteikumi Nr. 602
Rīgā 2023. gada 24. oktobrī (prot. Nr. 53 23. §)
Grozījumi Ministru kabineta 2016. gada 2. augusta noteikumos Nr. 514 "Darbības programmas "Izaugsme un nodarbinātība" 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija  Natura 2000 teritorijās" un 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.2. pasākuma "Kompleksu apsaimniekošanas pasākumu īstenošana  Natura 2000 teritorijās" īstenošanas noteikumi"
Izdoti saskaņā ar Eiropas Savienības
struktūrfondu un Kohēzijas fonda
2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2016. gada 2. augusta noteikumos Nr. 514 "Darbības programmas "Izaugsme un nodarbinātība" 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija  Natura 2000 teritorijās" un 5.4.3. specifiskā atbalsta mērķa "Pasākumi biotopu un sugu aizsardzības labvēlīga statusa atjaunošanai" 5.4.3.2. pasākuma "Kompleksu apsaimniekošanas pasākumu īstenošana  Natura 2000 teritorijās" īstenošanas noteikumi" (Latvijas Vēstnesis, 2016, 152. nr.; 2019, 139. nr.; 2021, 186. nr.; 2022, 189. nr.) šādus grozījumus:
· 1. Izteikt 37.112. apakšpunktu šādā redakcijā:
· "37.112. līdz 2023. gada 1. decembrim apkopo un iesniedz pārvaldei informāciju par projekta rezultātiem vai projekta ietvaros līdz 2023. gada 1. decembrim pabeigtajām darbībām un to ietekmi uz Eiropas Savienības nozīmes biotopu un sugu dzīvotņu aizsardzības stāvokli projektos;".
· 2. Papildināt ar 37.113. apakšpunktu šādā redakcijā:
· "37.113. ja projekta īstenošana turpinās līdz 2023. gada 31. decembrim vai līdz 2024. gada 31. oktobrim, triju mēnešu laikā pēc projekta pilnīgas pabeigšanas papildina šo noteikumu 37.112. apakšpunktā minēto informāciju un iesniedz pārvaldei."
· 3. Izteikt 40.1 punktu šādā redakcijā:
· "40.1 5.4.3.2. pasākuma ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2023. gada 31. decembrim, izņemot gadījumus, kas minēti šo noteikumu 47. punktā."
· 4. Papildināt ar V nodaļu šādā redakcijā:
· "V. Noslēguma jautājumi
· 47. Ja finansējuma saņēmējs projektā plānotās aktivitātes nevar pilnībā pabeigt un sasniegt projektā plānotos iznākuma rādītājus līdz 2023. gada 31. decembrim, finansējuma saņēmējs var pabeigt projektā plānotās aktivitātes un sasniegt plānotos iznākuma rādītājus par saviem līdzekļiem līdz 2024. gada 31. oktobrim.
· 48. Šo noteikumu 47. punktā minētajā gadījumā finansējuma saņēmējs:
· 48.1. lai grozītu vienošanos par projekta īstenošanu, attiecīgos grozījumu priekšlikumus iesniedz sadarbības iestādē līdz 2023. gada 31. decembrim;
· 48.2. noslēguma maksājuma pieprasījumu sagatavo par laikposmu līdz 2023. gada 31. decembrim un iesniedz sadarbības iestādē līdz 2024. gada 30. janvārim. Noslēguma maksājuma pieprasījumā nodala līdz 2023. gada 31. decembrim pabeigtās projekta aktivitātes, veiktos izdevumus un sasniegtos iznākuma rādītājus no projektā plānotajām aktivitātēm, izdevumiem un iznākuma rādītājiem, kas tiks sasniegti laikposmā no 2024. gada 1. janvāra līdz projekta īstenošanas termiņa beigām, bet ne ilgāk kā līdz 2024. gada 31. oktobrim;
· 48.3. līdz 2024. gada 31. oktobrim sadarbības iestādē iesniedz dokumentāciju, kas pamato pabeigtās projekta aktivitātes un sasniegto iznākuma rādītāju.
· 49. Sadarbības iestāde veic maksājumus par šo noteikumu 48.2. apakšpunktā minētā noslēguma maksājuma pieprasījumā iekļautajiem attiecināmajiem izdevumiem, kas veikti līdz 2023. gada 31. decembrim.
· 50. Ja finansējuma saņēmējs par saviem līdzekļiem nepabeidz visas plānotās projekta aktivitātes un nesasniedz visus plānotos projekta iznākuma rādītājus līdz 2024. gada 31. oktobrim, finansējuma saņēmējs saskaņā ar vienošanos par projekta īstenošanu atmaksā sadarbības iestādei visu projekta ietvaros saņemto finansējumu."

